**ELŐTERJESZTÉS KÍSÉRŐ LAP**

**E-szám: 47/2018.**

# Tárgy: Döntés „Az Öregiskola tetőszerkezetének felújítása Nagykovácsiban” tárgyú támogatási kérelem benyújtásáról

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2018. április 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. április 6.**

**polgármester**

**Tisztelt Képviselő-testület!**

A Miniszterelnökség megbízásából a Lechner Tudásközpont Területi, Építészeti és Informatikai Nonprofit Korlátolt Felelősségű Társaság, mint lebonyolító szerv (a továbbiakban: Lebonyolító) támogatást nyújt népi építészeti emlékek helyreállításához. A támogatás egyedi támogatási kérelem benyújtásával igényelhető, 1 és 20 millió forint közötti összegben, 50%-os intenzitással. A támogatás célja népi építészeti emlékek, védelem alatt álló épített örökségi elemek veszélyelhárítása, állagmegóvása, valamint részleges vagy teljes helyreállítása.

A helyi védelem alatt álló Öregiskola Közösségi Ház és Könyvtár tetőszerkezetének felújítása 2000-ben történt meg. Azóta a cserépfedés a hóterhelés hatására hullámossá vált, ami beázáshoz, valamint a tetőlécek korhadásához vezetett. A korhadás oly mértékű, hogy mind a cserépléc, mind az ellenléc elvesztette eredeti tartását, és megcsúszott, további ázásokat okozva. Az ázás következtében számos hőszigetelő elem is cserére szorul. Továbbá a kapu kiemelő párkány mögötti bádogozás és cserép átfedésének hibája ázásokat okoz a kapubeállóban és a két oldalán található többfunkciós helyiségekben. Mára a tetőfedés rekonstrukciója elkerülhetetlenné vált.

A költségbecslés alapján az Öregiskola tetőszerkezetének felújítása 8.303.832,- forintba kerül, amelynek 50%-a, 4.151.916,- forint az önrész összege.

Az önrész összege az Öregiskola Közösségi Ház és Könyvtár 2018. évi költségvetésének beruházás és felújítás sorában nevesített 4.254 ezer forint terhére, és Nagykovácsi Nagyközség Önkormányzat költségvetésének dologi kiadás sorában nevesített 1.016 ezer forint terhére rendelkezésre áll.

Melléklet:

* Költségbecslés

**Döntési lehetőség:** A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2018. április 6.

 Kiszelné Mohos Katalin

 polgármester

**HATÁROZATI JAVASLAT**

# Döntés „Az Öregiskola tetőszerkezetének felújítása Nagykovácsiban” tárgyú támogatási kérelem benyújtásáról

Nagykovácsi Nagyközség Önkormányzatának Képviselő-testülete úgy dönt, hogy támogatási kérelmet nyújt be a Lechner Tudásközpont Területi, Építészeti és Informatikai Nonprofit Kft. felé, a Népi Építészeti Program keretében, „Az Öregiskola tetőszerkezetének felújítása Nagykovácsiban” tárgyban, és az ehhez szükséges, 4.151.916,- forint önrészt a 2018. évi költségvetésében biztosítja.

Az önrész összege az Öregiskola Közösségi Ház és Könyvtár 2018. évi költségvetésének beruházás és felújítás sorában nevesített 4.254 ezer forint terhére, és Nagykovácsi Nagyközség Önkormányzat költségvetésének dologi kiadás sorában nevesített 1.016 ezer forint terhére rendelkezésre áll.

Felhatalmazza a Polgármestert a szükséges intézkedések megtételére.

**Határidő**: azonnal

**Felelős:** Polgármester